Komission direktiivi 2001/60/EY, annettu 7 päivänä elokuuta 2001, vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun Euroopan parlamentin ja neuvoston direktiivin 1999/45/EY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 226 , 22/08/2001 s. 0005 - 0006



Komission direktiivi 2001/60/EY, annettu 7 päivänä elokuuta 2001, vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun Euroopan parlamentin ja neuvoston direktiivin 1999/45/EY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 31 päivänä toukokuuta 1999 annetun Euroopan parlamentin ja neuvoston direktiivin 1999/45/EY(1), ja erityisesti sen 20 artiklan, sekä katsoo seuraavaa: (1) Komission direktiivillä 98/98/EY(2), jolla mukautetaan neuvoston direktiivi 67/548/ETY(3), sellaisena kuin se on viimeksi muutettuna komission direktiivillä 2000/33/EY(4) tekniikan kehitykseen kahdennenkymmenennenviidennen kerran, säädetään uusista perusteista ja uudesta R-lausekkeesta (R67) höyryille, jotka voivat aiheuttaa uneliaisuutta ja huimausta. Direktiivin 1999/45/EY liitteessä V annettuja säännöksiä olisi siis täydennettävä. (2) Komission direktiivillä 2001/59/EY(5) säädetään uudesta muotoilusta R-lausekkeelle R40, kun se osoitetaan ryhmään 3 kuuluville syöpää aiheuttaville aineille. Siitä johtuen R-lausekkeen R40 entiseen tekstiin viitataan nyt lausekkeella R68, ja sitä käytetään edelleen ryhmään 3 kuuluville syöpää aiheuttaville aineille ja tietyille aineille, joilla on muita kuin letaaleja palautumattomia vaikutuksia. Sen vuoksi on tarpeen muuttaa direktiivin 1999/45/EY liitteessä II olevat viittaukset R-lausekkeeseen R40. (3) Direktiivillä 2001/59/EY lisätään direktiivin 67/548/ETY liitteeseen VI selkeämpiä neuvoja aineiden ja valmisteiden luokittelemiseksi syövyttävien ominaisuuksien perusteella. Sen vuoksi on tarpeen muuttaa direktiivin 1999/45/EY liite II näiden ohjeiden mukaisesti. (4) On tunnettua, että kromi-VI:tta sisältävät sementtivalmisteet voivat aiheuttaa allergisia reaktioita tietyissä oloissa. Sen vuoksi on suotavaa vaatia, että tällaisiin valmisteisiin liitetään varoitus ja täydennetään direktiivin 1999/45/EY liite V säätämällä tällaisesta varoituksesta. (5) Tässä direktiivissä säädetyt toimenpiteet ovat direktiivin 1999/45/EY 20 artiklalla perustetun vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 1999/45/EY seuraavasti: 1. Muutetaan liitteessä II oleva A osa seuraavasti: - Korvataan kohdassa 3.3 ilmaisu "R40" ilmaisulla "R68". - Korvataan kohdassa 8.2 ilmaisu "R40" ilmaisulla "R68" joka kerta, kun se esiintyy. 2. Muutetaan liitteessä II oleva B osa seuraavasti: - Korvataan kohdassa 2.1 (myös taulukossa II) ilmaisu "R40" ilmaisulla "R68" joka kerta, kun se esiintyy. - Korvataan kohdassa 2.2 (myös taulukossa II A) ilmaisu "R40" ilmaisulla "R68" joka kerta, kun se esiintyy. - Korvataan kohdassa 6.1 ilmaisu "R40" ilmaisulla "R68" toisella kerralla, kun se esiintyy (ts. kun se liittyy syöpää aiheuttavien aineiden ryhmään 3). - Korvataan taulukossa VI ilmaisu "R40" ilmaisulla "R68" neljännellä rivillä, sarakkeissa 1 ja 3 (ts. kun se liittyy syöpää aiheuttavien aineiden ryhmään 3). - Korvataan kohdassa 6.2 ilmaisu "R40" ilmaisulla "R68" toisella kerralla, kun se esiintyy (ts. kun se liittyy syöpää aiheuttavien aineiden ryhmään 3). - Korvataan taulukossa VI A ilmaisu "R40" ilmaisulla "R68" neljännellä rivillä, sarakkeissa 1 ja 3 (ts. kun se liittyy syöpää aiheuttavien aineiden ryhmään 3). 3. Lisätään liitteessä II olevassa B osassa taulukoihin IV ja IV A seuraava huomautus: ">TAULUKON PAIKKA> Huom. Kun syövyttäviksi tai ärsyttäviksi luokiteltuja aineita sisältäviin valmisteisiin sovelletaan tavanomaista menetelmää, voivat vaarat tulla ali- tai yliluokitelluiksi, jos muita merkityksellisiä tekijöitä (esim. valmisteen pH:ta) ei oteta huomioon. Sen vuoksi luokiteltaessa syövyttävyyden perusteella on otettava huomioon direktiivin 67/548/ETY liitteessä VI olevassa 3.2.5 kohdassa ja tämän direktiivin 6 artiklan 3 kohdan toisessa ja kolmannessa luetelmakohdassa annetut ohjeet." 2 artikla Täydennetään direktiivin 1999/45/EY liite V B lisäämällä uudet kohdat 11 ja 12, sellaisina kuin ne esitetään tämän direktiivin liitteessä I. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä heinäkuuta 2002. Niiden on ilmoitettava tästä komissiolle välittömästi. 2. Jäsenvaltioiden on sovellettava 1 kohdassa tarkoitettuja lakeja, asetuksia ja hallinnollisia määräyksiä a) valmisteisiin, jotka eivät kuulu kasvinsuojeluaineiden markkinoille saattamisesta annetun neuvoston direktiivin 91/414/ETY(6) tai biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY(7) soveltamisalaan, 30 päivästä heinäkuuta 2002, b) ja valmisteisiin, jotka kuuluvat direktiivin 91/414/ETY tai direktiivin 98/8/EY soveltamisalaan, 30 päivästä heinäkuuta 2004. 3. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten tällaiset viittaukset tehdään. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Direktiivi on osoitettu kaikille jäsenvaltioille. Tehty Brysselissä 7 päivänä elokuuta 2001. Komission puolesta Erkki Liikanen Komission jäsen (1) EYVL L 200, 30.7.1999, s. 1. (2) EYVL L 355, 30.12.1998, s. 1. (3) EYVL 196, 16.8.1967, s. 1. (4) EYVL L 136, 8.6.2000, s. 90. (5) EYVL L 225, 21.8.2001, s. 1. (6) EYVL L 230, 19.8.1991, s. 1. (7) EYVL L 123, 24.4.1998, s. 1. LIITE Lisätään seuraavat kohdat 11 ja 12 direktiivin 1999/45/EY liitteeseen V B: "11. Valmisteet, jotka sisältävät ainetta, jolle on osoitettu lauseke R67: Höyryt voivat aiheuttaa uneliaisuutta ja huimausta Jos valmiste sisältää yhtä tai useampaa ainetta, jolle on osoitettu lauseke R67, valmisteen etiketissä on mainittava tämä lause sellaisena kuin siitä säädetään direktiivin 67/548/ETY liitteessä III, kun näiden aineiden kokonaispitoisuus valmisteessa on vähintään 15 %, ellei: - valmistetta ole jo luokiteltu lausekkeilla R20, R23, R26, R68/20, R39/23 tai R39/26, - tai valmisteen pakkaus on enintään 125 ml. 12. Sementit ja sementtivalmisteet Sementti- ja sementtivalmistepakkauksissa, jotka sisältävät enemmän kuin 0,0002 % liukoisia kromi-VI-yhdisteitä sementin kokonaiskuivapainosta, on oltava seuraava teksti: "Sisältää kromi(VI)-yhdisteitä. Voi aiheuttaa allergisen reaktion" ellei valmiste ole jo luokiteltu ja merkitty herkistäväksi lausekkeella R43."